Source: http://muhaz.org/catcausq5crp.html?page=8
Timestamp: 2019-02-17 06:04:41+00:00

Document:
Plîngeri adresate Curţii - Cat/C/aus/Q/5/crp
Plîngeri adresate Curţii
Reclamantele s-au plâns în faţa Curţii în temeiul articolului 3 din Convenţie, de faptul că autorităţile nu au fost suficient de active în vederea protejării acestora împotriva violenţei domestice şi atragerii la răspundere a făptuitorului.
În acelaşi timp s-au plâns în temeiul articolul 14 din Convenţie combinat cu articolul 8 şi articolul 3 din Convenţie, că autorităţile nu au aplicat corespunzător legislaţia naţională menită să protejeze victimele violenţei domestice, drept urmare unor idei preconcepute referitor la rolul femeii în familie.
În final, ele s-au plâns în temeiul articolul 17 din Convenţie, că din cauza refuzului de a aplica legislaţia naţională întru protejarea reclamantelor împotriva violenţei domestice, autorităţile încalcă deliberat drepturile garantate de Convenţie.
Guvernul a susţinut că autorităţile au reacţionat prompt la plângerile reclamantelor şi au întreprins un şir de măsuri în vederea protecţiei lor de riscul violenţei domestice şi prevenirii pe viitor a unor cazuri similare.
În acest sens, au fost emise două ordonanţe de protecţie, a fost intentat un dosar penal împotriva agresorului, care s-a finalizat cu constatarea vinovăţiei acestuia, exprimarea căinţei sincere privind cele săvârşite şi suspendarea condiţionată a urmăririi penale cu posibilitatea liberării ulterioare de pedeapsă în cazul respectării obligaţiilor impuse, inclusiv abţinerea de la comiterea unor noi infracţiuni sau contravenţii.
Curtea a constatat violarea articolului 3 din Convenţie în privinţa primei reclamante. Curtea a notat că la 09 decembrie 2010 instanţele naţionale au decis că situaţia a fost suficient de serioasă pentru a elibera o ordonanţă de protecţie în privinţa reclamantei Eremia. De asemenea, ea a constatat că frica de viitoarele agresiuni au fost suficient de grave pentru a-i cauza suferinţă şi anxietate atingând plafonul minim al unor tratamente inumane necesar pentru a angaja aplicabilitatea Articolului 3 din Convenţie.
În particular, Curtea a subliniat că obligaţiile pozitive potrivit Articolului 3 includ, pe de o parte, elaborarea unor prevederi legale cu scopul de a preveni şi pedepsi relele tratamente de către persoanele particulare, iar pe de altă parte, atunci când autorităţile sunt conştiente de un pericol iminent al aplicării relelor tratamente din partea unei persoane identificate sau dacă relele tratamente deja au avut loc, este necesar să se aplice prevederile corespunzătoare efectiv în practică, astfel oferind protecţie reală victimelor şi pedepsind persoanele responsabile.
Curtea a notat existenţa unui cadru normativ naţional şi a sancţiunilor penale pentru comiterea actelor de violenţă împotriva membrilor propriei familii. Mai mult, legislaţia naţională prevede măsuri de protecţie pentru victimele violenţei domestice şi sancţiuni pentru persoanele care nu se conformează deciziilor judecătoreşti.
În continuare, Curtea a considerat că autorităţile au fost conştiente de comportamentul violent al lui E., care a devenit şi mai evident după adoptarea ordonanţei din 09 decembrie 2010. În particular, în pofida prevederile explicite a ordonanţei, la 19 decembrie 2010, dl E. a revenit în locuinţa reclamantelor, încălcînd ordonanţa de protecţie. Deşi Guvernul a susţinut că aceasta s-a întâmplat cu acordul primei reclamante, nu au fost prezentate dovezi în acest sens. Este evident că prima reclamantă s-a plâns imediat autorităţilor despre încălcarea ordonanţei, prin agresarea acesteia şi intrarea în locuinţă fără acordul acesteia.
Cu toate că autorităţile nu au reacţionat suficient de rapid, Curtea a notat că autorităţile nu au rămas în totalitate pasive din momentul în care E. a fost amendat şi a primit un avertisment formal. Totuşi, nici una din măsuri nu a fost eficientă şi în pofida încălcărilor repetate a ordonanţei din partea lui E., acesta din urmă a continuat să-şi exercite funcţia de ofiţer de poliţie, fără a fi luată vreo măsură pentru a asigura siguranţa reclamantelor. Absenţa unor acţiuni decisive din partea autorităţilor este şi mai frustrantă, având în vedere faptul că E. era ofiţer de poliţie, cerinţele profesionale ale căruia includeau protecţia drepturilor altora, prevenirea criminalităţii şi protecţia ordinii de drept.
În final Curtea a găsit destul de confuz faptul că procurorul a constatat că E. nu prezintă pericol pentru societate şi în acelaşi timp nu a înţeles de ce a fost suspendată condiţionat urmărirea penală împotriva acestuia. Or, instanţele judecătoreşti au prelungit ordonanţa de protecţie pe motiv că acesta a reprezentant un risc eminent pentru prima reclamantă. În consecinţă, suspendarea a avut ca efect exonerarea de la răspundere penală a lui E., dar nu prevenirea comiterii altor acte de violenţă.
Prin urmare, Curtea a concluzionat că omisiunea autorităţilor de a lua măsuri eficiente împotriva lui Alexandru Eremia, deşi acesta prezenta pericol social, a constituit o încălcare a articolului 3 din Convenţie în ceea ce priveşte plângerile dnei Eremia.
Deşi şi fiicele primei reclamante s-au plâns de încălcarea drepturilor lor în temeiul articolului 3 din Convenţie, Curtea a decis să examineze plângerea în temeiul articolului 8.
În primul rînd, Curtea a notat că, însăşi instanţele naţionale au recunoscut faptul că fiicele primei reclamante au fost afectate psihologic de violenţa repetată asupra mamei lor, constituind astfel o ingerinţă în drepturile garantate de Articolul 8 din Convenţie.
În al doilea rînd, autorităţile au fost conştiente de faptul că ingerinţe, dar nu a luat toate măsurile de protecţie pentru a le preveni. Curtea a notat că prin ordonanţa din 09 decembrie 2010 i s-a interzis lui E. să o contacteze, insulte sau să o maltrateze nu doar pe dna Eremia, dar şi pe copii acesteia. Dna Eremia a cerut că fiicele sale să fie recunoscute oficial ca victime ale violenţei domestice, din perspectiva urmăririi penale împotriva lui E.
În final, reclamantele s-au plâns că, în timpul unei vizite în casa în care locuiau, Alexandru Eremia nu doar a agresat-o pe soţia sa, dar şi a abuzat-o verbal pe una din fiice.
Corespunzător, autorităţile au fost conştiente de încălcarea de către E. a ordonanţei de protecţie şi despre comportamentul acestuia în privinţa reclamantei şi a efectelor asupra copiilor. Totuşi, acţiunile privind prevenirea acestui comportament au fost insuficiente sau au lipsit totalmente. Din contra, în pofida unor abuzuri grave în 2011, E. a fost eliberat de orice răspundere penală. Respectiv a fost constatată o încălcare a Articolului 8 din Convenţie.
Articolul 14 în conexiune cu Articolul 3
Astfel, Curtea a constatat, în unanimitate, violarea articolului 14 din Convenţie, combinat cu articolul 3, reiterând că omisiunea statului de a soluţiona chestiunea violenţei a determinat recurenţa acesteia, care s-a reflectat într-o atitudine discriminatorie asupra d-nei Eremia pe motivul inegalităţii de gen.
În speţă, d-na Eremia a fost supusă în mod repetat violenţei din partea soţului, deşi autorităţile au fost deja conştiente de situaţia respectivă. Totuşi, autorităţile au refuzat să decidă asupra divorţului în mod prioritar, aşa cum a solicitat reclamanta. Ea a pretins că a fost presată de poliţie să-şi retragă plângerile sale. În continuare, autorităţile au recunoscut că nu s-au conformat ordonanţei de protecţie până la 15 martie 2011, din cauza unei erori de redactare. De asemenea, se pretinde că reprezentanţii autorităţilor ar fi insultat-o pe dna Eremia, sugerându-i împăcare şi spunându-i că ea nu este prima şi nici ultima femeie care este bătută de soţ. În final, deşi dl E. a recunoscut că şi-a bătut soţia, acestuia i-a fost suspendată urmărirea penală, fiind exonerat de orice răspundere.
Acordarea satisfacţiei echitabile
În conformitate cu articolul 41 din Convenţie, având în vedere circumstanţele din speţă, Curtea a decis să acorde reclamantelor suma de 15 000 Euro cu titlu de prejudiciu moral şi 2 150 Euro cu titlu de costuri şi cheltuieli.
Cazul Lidia MUDRIC
Agresorul Alexei Mudric se află la evidenţă specială la medicul psihiatru din anul 1987. Pe parcursul anilor aflării la evidenţă la medicul psihiatru a r-lui Ocniţa, numitul Alexei Mudric a fost internat de mai multe ori în spitalele de psihiatrie din or. Frunze şi mun. Bălţi.
La solicitarea fostei soţii, Lidia Mudric, la 09.06.2010, procuratura r-nului Ocniţa a intentat urmărirea penală nr.2010260137, în baza art.179 alin.(1) Cod penal, pe faptul violării de către Alexei Mudric a domiciliului acesteia.
La data de 24.06.2010 Mudric L. a fost recunoscută în calitate de parte vătămată şi auduată în acestă calitate. În privinţa lui Mudric A. a fost aplicată măsura preventivă, sub formă de obligarea de a nu părăsi localitatea.
La 22.06.2010, Judecătoria raionului Ocniţa, a emis o Ordonanţă de protecţie prin care Mudric Alexei, domiciliat în s.Lipnic, r-ul Ocniţa, a fost obligat să nu comită acte de violenţă împotriva lui Mudric Lidia, să nu o ameninţe şi să nu o înjure şi să părăsească imediat casa ultimei. Măsurile de protecţie fiind stabilite pe un termen de 30 zile. La 23.07.2010, termenul măsurilor de protecţie a fost prelungit încă cu 90 zile.
Despre încălcarea ordonanţei de protecţie, executarea căreia a fost pusă în sarcina inspectorului de sector Ion Punga, procuratura raionului Ocniţa a aflat mai târziu, tot atunci solicitând Comisariatului de poliţie să asigure executarea prevederilor ordonanţei de protecţie, în scopul apărării drepturilor constituţionale ale cet. Mudric Lidia. Trebuie de menţionat că după pornirea dosarului penal, din partea lui Mudric L. careva plângeri în procuratură nu au parvenit.
La 16.08.2010, a fost începută cauza penală nr. 2010260231, în baza art.320 alin.(1) Cod penal, pe faptul neexecutării de către Alexei Mudric a ordonanţei judecătoreşti de protecţie. În cadrul urmăririi penale s-a constatat că cet.Mudric Alexei a pătruns în casa fostei soţii Mudric Lidia din motivul că soba-i este stricată şi să nu decedeze în urma temperaturilor scăzute. Ordonanţele de protecţie emise de către judecătoria r-lui Ocniţa din 23.07.2010 şi 16.12.2010 au fost aduse la cunoştinţă cet.Mudric Alexei, însă el nu le acceptă şi nici nu doreşte să le semneze fapt care este confirmat de martori, vecinii şi asistenta socială.
Primarul com.Lipnic Lupulciuc V.S. şi asistenta socială, Dub M. au explicat că în localitate lipsesc încăperi de locuit pentru a-i acorda cet.Mudric A. spaţiu locativ separat de fosta soţie.
Dumnealor au două fiice care foarte rar vizitează părinţii. Totuşi o perioadă cet. Mudric Alexei a fost internat în spitalul or.Ocniţa.
Cauzele penale nr. 2010260137 şi nr. 2010260231 au fost conexate într-o singură procedură – nr. 2010260137. Pe parcursul urmăririi penale cet. Mudric A. de mai multe ori s-a internat în spitalele din mun. Chişinău, din aceste considerente urmărirea penală s-a desfăşurat un timp mai îndelungat.
Potrivit raportului de expertiză medico-legală psihiatrică din 26.08.2010, Alexei Mudric suferă de maladie psihică cronică sub forma de schizofrenie paranoidă, fiind recunoscut IRESPONSABIL. Acestuia i-a fost recomandat tratament prin constrîngere în spitalul de psihiatrie cu regim obişnuit.
La 07.10.2010, numitul Alexei Mudric a fost pus sub învinuire pentru comiterea infracţiunilor prevăzute de art.179 alin.(1) şi art. 320 alin. (1) Cod penal, tot în acea zi dosarul a fost expediat judecătoriei Ocniţa, cu ordonanţa privind aplicarea faţă de el a măsurii de constrângere cu caracter medical.
La 01.11.2010, judecătoria Ocniţa (judecător Eugeniu Bejenaru) a dispus examinarea cauzei penale sus indicate. Din motivul neprezentării atât a părţii vătămate Lidia Mudric cât şi a învinuitului Alexei Mudric, examinarea cauzei a fost amânată pentru data de 03.12.2010.
În cadrul şedinţei de judecată din 03.12.2010 (la care erau prezenţi toţi participanţii la proces), judecătorul E. Bejenaru s-a abţinut de la examinarea cauzei penale în privinţa lui Alexei Mudric, din motive personale.
Prin sentinţa judecătorie raionului Ocniţa, din 04 ianuarie 2011, Mudric Alexei a fost recunoscut vinovat de comiterea infracţiunii prevăzute de art.179 alin. (1) din Codul Penal, fiind aplicată faţă de el măsura de constrîngere cu caracter medical ,,Internarea lui în spital de psihiatrie cu regim obişnuit”, iar procesul penal în baza art. 320 alin. (1) Cod Penal, a fost încetat în temeiul art. 391 alin. (1) pct. 6) Cod de Procedură Penală.
La data de 24.01.2011, în vederea executării sentinţei din 04.01.2011, Mudric Alexei, a fost exortat de către şeful operativ de sector s.Lipnic, dl.Vahnovan, la spitalul de psihiatrie din mun. Bălţi.
La 16.07.2013, Curtea Europeană pentru Drepturile Omului a pronunţat hotărârea în speţa Mudric v Republica Moldova.
În cauza Mudric v. Republica Moldova, reclamanta, Lidia Mudric, a invocat în faţa Curţii violarea Articolului 3 din Convenţie drept urmare a faptului că autorităţile naţionale au tolerat relele tratamente la care a fost supusă în propria casă, au omis să ia toate măsurile necesare în vederea executării obligaţiilor pozitive pentru a o proteja de violenţă în familie împotriva fostului soţ, A.M., precum şi să tragă la răspundere penală persoana responsabilă de aplicarea violenţei.
În prezenta cauză, Curtea a statuat că reclamanta a obţinut probe medico-legale precum că a fost bătută de către A.M., mai mult decât atât, atât organele de poliţie, cît ţi instanţele de judecată au stabilit că A.M. a agresat-o şi cu alte ocazii. În plus, Curtea a constatat că frica de a nu fi supusă violenţei fizice de către A.M., având în vedere atacurile din trecut, a fost suficient de gravă pentru a provoca suferinţe şi anxietate şi constituie o violare a Articolului 3 din Convenţie.
În acelaşi timp, Curtea a constatat că modul în care autorităţile naţionale au investigat cauza, în special tergiversarea inexplicabilă a procedurilor de executare a ordonanţelor de protecţie emise împotriva lui A.M., precum şi în vederea internării acestuia pentru efectuarea unui tratament medical forţat a constituit o încălcare a obligaţiilor pozitive ale Statului în sensul Articolului 3 din Convenţie.
De asemenea, reclamanta s-a plâns în temeiul Articolului 14 din Convenţie coroborat cu Articolele 3 şi 8 din Convenţie, că autorităţile naţionale au omis să aplice corespunzător legislaţia naţională menită să protejeze victimele violenţei în familie, drept urmare a unor idei preconcepute referitor la rolul femeii în familie.
În acest sens, Curtea a statuat că reclamanta fost supusă violenţei fizice în repetate rânduri, despre care fapt autorităţile naţionale erau conştiente. Mai mult, în pofida prevederilor legale care permit autorităţilor de a iniţia proceduri penale împotriva lui A.M. şi, astfel, să-l supună unui examen psihiatric în vederea identificării necesităţii de a-i aplica măsuri procesuale de constrângere cu caracter medical, procedurile naţionale au durat timp de 1 an. Astfel, în opinia Curţii, examinarea prin coroborare a acestor factori de mai sus confirmă că acţiunile autorităţilor nu au constituit doar o simplă omisiune, ci şi ridică problema aplicării în mod repetat a violenţei de către A.M., care s-a reflectat într-o atitudine discriminatorie faţă de reclamantă pe motivul inegalităţii de gen. Prin urmare, Curtea a constatat violarea Articolului 14 coroborat cu Articolul 3 din Convenţie şi, în acelaşi timp, a decis că nu este necesar să examineze separat pretenţiile în temeiul Articolului 14 coroborat cu Articolul 8 din Convenţie.
Reclamanta s-a plâns, de asemenea, în temeiul articolului 17 din Convenţie, precum că omisiunea autorităţilor de a stopa comportamentul violent al lui A.M., care din cauza bolii sale mintale i-a permis să încalce drepturile reclamantei fără ca să fie pedepsit a constituit o încălcare în mod efectiv a drepturilor sale garantate de Convenţie. Curtea a considerat că această plângere este neîntemeiată şi trebuie respinsă ca fiind vădit nefondată, în conformitate cu articolul 35 § § 3 şi 4 din Convenţie.
Astfel, Curtea a constatat în prezenta cauză, în unanimitate, violarea Articolului 3 din Convenţie şi a Articolului 14 combinat cu Articolul 3 din Convenţie, considerând că nu este necesar să examineze separat plângerea reclamantei în temeiul Articolului 14 coroborat cu
Articolul 8 din Convenţie.
În ceea ce priveşte plata satisfacţiei echitabile în conformitate cu articolul 41 din Convenţie, având în vedere circumstanţele din speţă, Curtea a decis să acorde reclamantei suma de 15 000 Euro, cu titlu de prejudiciu moral şi 2 150 Euro, cu titlu de costuri şi cheltuieli.
Pe marginea cazurilor condamnate de către Curtea Europeană pentru Drepturile Omului, Agentul Guvernamental a convocat şedinţa extraordinară, cu participarea autorităţilor centrale, responsabile de prevenirea şi combaterea violenţei în familie.
Reieşind din prevederile deciziilor Curţii Europene pentru Drepturile Omului, precum şi din lacunele admise de către autorităţi, urmează elaborarea unui Concept la nivel de ţară. Respectiv, Agentul Guvernamental va înainta propuneri către autorităţile publice centrale privind întreprinderea acţiuni orientate la eradicarea fenomenului violenţei în familie, responsabilizarea factorilor de decizie în vederea neadmiterii pe viitor a abaterilor similare, respectarea în tocmai a prevederilor legislaţiei cu privire la prevenirea şi combaterea violenţei în familie, asigurarea protecţiei victimelor în conformitate cu legislaţia în vigoare, precum şi ajustarea cadrului legislativ şi normativ la rigorile europene, în domeniul apărării drepturilor omului, prevenirii şi combaterii violenţei împotriva femeilor şi violenţei în familie.
12. While acknowledging the State party’s information that its inability to exercise effective control over the territory of Transdniestria continues to impede the implementation of the Convention in that region, please indicate measures that the State party is taking or has taken to ensure full respect for the Convention in Transdniestria, including on urgent appeals transmitted to it by the Special Rapporteur on Torture (A/HRC/16/52/Add.1, paras. 175 and 176).
13. Please provide information on the measures taken to fulfil all obligations under article 3 of the Convention, in particular to consider all elements of an individual case, and provide, in practice, all procedural guarantees to the person expelled, returned or extradited. Has article 3 been directly applied in cases of expulsion or return of foreigners? Is there any training of judges or border guards, or other law enforcement personnel on the absolute nature of non-refoulement of article 3 as well as on the non-derogability of the prohibition of torture and ill-treatment?
În perioada 2009-2012 au fost realizate următoarele activităţi de instruire organizate de INJ în domeniul combaterii violenței în familie:
2 seminare „Aspecte de implementare a Legii nr. 45 pentru prevenirea şi combaterea violenţei in familie” participanţi: total:56, judecători, procurori, avocaţi, organizatori: INJ,ABA/ROLI,USAID
4 seminare, ,,Combaterea violenţei domestice şi a traficului de fiinţe umane”, participanţi: 8 judecători, 8 procurori, 8 avocaţi per seminar, organizatori: INJ, OSCE, UNFPA;
4 seminare, ”Aspecte de implementare a Legii nr. 45 pentru prevenirea şi combaterea violenţei în familie”, participanţi: 8 judecători, 8 procurori, 8 avocaţi per seminare; organizatori: INJ, OSCE, UNFPA;
2 seminare, ”Aspecte de implementare a Legii nr. 45 pentru prevenirea şi combaterea violenţei în familie”; participanţi: 8 judecători, 8 procurori, 8 avocaţi per seminar; organizatori: organizatori: INJ, OSCE, UNFPA.
2 seminare, “Implementarea eficientă a Legii nr. 45 privind combaterea violenţei în familie” şi Seminar în domeniul combaterii violenţei domestice şi a traficului de fiinţe umane, participanţi: 8 judecători, 8 procurori, 8 avocaţi per seminar, organizatori: INJ, OSCE, UNFPA;
2 seminare “Aplicarea legislaţiei în cauzele de violenţă în familie”, participanţi: 37 judecători, 28 procurori, organizatori: INJ
3 seminare, “Investigarea cauzelor penale privind infracţiunile de violenţă în familie”, participanţi: 31 judecători, 30 procurori, organizatori: INJ, OSCE
14. Please provide statistics by region of the country and disaggregated by age, sex, and country of origin of the asylum seeking population, on:
(a) The number of asylum applications registered;
(b) The number of applicants in detention;
(c) The number of applicants whose application for asylum was accepted;
(d) The number of applicants whose application for asylum was accepted on grounds that they faced a risk of torture if returned to their country of origin;
(e) The number of cases of refoulement or expulsion.
Numărul de cereri de azil înregistrate:
Nr. Femeilor

References: articolul 14
 articolul 8
 articolul 3
 articolul 17
 Articolul 8

Articolul 14
 Articolul 3
 articolul 3
 articolul 41
 Articolul 3
 Articolul 8
 articolul 35
 Articolul 3

Articolul 8
 articolul 41